Halpa kuukausierä, korko nolla – autoja myydään nyt kuin kännykkäliittymiä, mutta se ei tarkoita, että kauppa olisi ostajalle edullinen

Auton ostaja tuijottaa koko ajan enemmän auton kuukausihintaa, eli autoa ajatellaan palveluna siinä missä Netflixiäkin.

Asiakasta houkutellaan ostamaan tiettyjä merkkejä ja malleja pyöreällä nollakorolla, jos osamaksusopimuksen tekee autokaupassa.­

Onko olemassa ilmaista lainaa? Yleensä vastaus on ei, mutta tällä hetkellä moni autokauppa tarjoaa ilmaista tai ainakin todella halpaa autorahoitusta asiakkailleen.

Asiakasta houkutellaan ostamaan tiettyjä merkkejä ja malleja pyöreällä nollakorolla, jos osamaksusopimuksen tekee autokaupassa. Länsiauton toimitusjohtajan Tommi Köningin mukaan noin puolet asiakkaista tekeekin osamaksusopimuksen autokaupassa, mutta pääkaupunkiseudulla näin tekee lähemmäs 70 prosenttia asiakkaista ja maakunnissa noin 40 prosenttia.